hotchpotch/miracl-hf-unified huggingface dataset:
Augustino Zhao Rong
Augustino Zhao Rong (Wuchuan, 1746 hivi - Chengdu 21 Machi 1815) alikuwa padri wa China aliyefia Ukristo pamoja na wengine wengi.
Kabla ya kuongokea dini hiyo alikuwa askari.
Papa Yohane Paulo II alimtangaza mtakatifu mwaka 2000.
Sikukuu yake na ya wenzake huadhimishwa tarehe 9 Julai.
Yosefu Yuan Zaide
Yosefu Yuan Zaide alikuwa padri wa China aliyefia Ukristo huko Chengdu 24 Juni 1817.
Papa Yohane Paulo II alimtangaza mtakatifu mfiadini mwaka 2000.
Sikukuu yake na ya wenzake 119 huadhimishwa tarehe 9 Julai.
Paulo Liu Hanzuo
Paulo Liu Hanzuo alikuwa padri wa China aliyefia Ukristo huko Chengdu 13 Februari 1818.
Papa Yohane Paulo II alimtangaza mtakatifu mfiadini mwaka 2000.
Sikukuu yake na ya wenzake 119 huadhimishwa tarehe 9 Julai.
Tadayo Liu Ruiting
Tadayo Liu Ruiting (1773 hivi - Quxiyan 30 Novemba 1823) alikuwa padri wa China aliyefia Ukristo kwa kunyongwa.
Papa Yohane Paulo II alimtangaza mtakatifu mfiadini mwaka 2000.
Sikukuu yake na ya wenzake 119 huadhimishwa tarehe 9 Julai.
Kismet
Kismet ni kichwa cha roboti kilichotengenezwa na dokta Cynthia Breazeal mwishoni mwa miaka ya 1990 katika Taasisi ya Teknolojia ya Massachusetts (Massachusetts Institute of Technology, kwa kifupi MIT) kama jaribio la kompyuta yenye ufanisi; mashine ambayo inaweza kutambua na kuiga hisia.
Jina Kismet linatokana na neno la Kituruki linalomaanisha "hatima" au wakati mwingine "bahati".
Kinubi (kundinyota)
Kinubi (kwa Kilatini na Kiingereza "") . ni jina la kundinyota kwenye nusutufe ya kaskazini ya dunia yetu. Nyota ya Vega ambayo ni kati ya nyota angavu zaidi kwenye anga ya usiku iko katika Kinubi na hii ni nyota moja ya Pembetatu ya Kiangazi kwenye nusutufe ya Kaskazini.
Kinubi (Lyra) ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. Walitumia zaidi jina la Shaliaki kutokana na Kiarabu شلیاق "shalyak" inayomaanisha ala ya muziki kama kinubi.
Lyra - Kinubi ni kati ya kundinyota zilizotajwa tayari na Klaudio Ptolemaio katika karne ya 2 BK. Iko pia katika orodha ya kundinyota 88 ya Umoja wa Kimataifa wa Astronomia kwa jina la Lyra. Kifupi chake rasmi kufuatana na Ukia ni 'Lyr'.
“Lyra” au Kinubi katika mitholojia ya Kigiriki inarejelea habari za mwimbaji Orfeo aliyetumia ala hii ya muziki mara ya kwanza na kwa muziki yake aliweza kufanya hata miti na mawe kucheza na kubadilisha mwendo wa mito. Mke wake alipokufa Orfeo aliingia kuzimuni akamshawishi Hades mungu wa mauti kwa nguvu ya muziki kumruhusu arudishe mke wake katika dunia ya wenye uhai.
Kinubi - Lyra inapaka na kundinyota jirani za Mbweha "()", Rakisi "()", Tinini "()" na Dajaja "()".
Vega au α Lyrae ni nyota angavu zaidi . Ina mwangaza unaoonekana wa mag 0.03 ikiwa na umbali wa miaka ya nuru 25.3 na Dunia.
Lysippo
Lysippo (kwa Kigiriki: Λύσιππος) alikuwa mchoraji wa Kigiriki wa karne ya 4 KK. Pamoja na wachongaji wengine Scopas na Praxiteles, anahesabiwa kuwa mmoja wa wachongaji wakubwa wa Ugiriki ya Kale. Ni vigumu kutafiti kazi za Lysippos na kutambua mtindo wake kutoka kwenye nakala za kkazi zake ambazo zipo hadi sasa.
Lysippo alizaliwa huko [Sicyon] karibu na mwaka 390 KK. Akiwa kijana, alikuwa mfanyakazi zinazohusiana na [[shaba]. Alijifunza mwenyewe sanaa ya kuchonga, baadaye akawa mkuu wa shule ya [[Argos]] na Sicyon. Kulingana na mwanahistoria [[Pliny]], Lysippo alitengeneza kazi zaidi ya 1,500 za shaba. 
Mwanafunzi wake, [[Chares wa Lindos]], ndiye aliyejenga [[Sanamu Kubwa ya Rhodes]], ambayo ni mojawapo ya [[Maajabu Saba ya Dunia ya Kale]]. Sanamu hii haipo tena hivi sasa.
Western Union
Western Union ni kampuni ya huduma za kifedha na mawasiliano ya Marekani. Mpaka ilipoacha huduma ya telegramu mwaka 2006, kampuni hii ilikuwa ndiyo iliyojulikana zaidi kwa biashara hiyo nchini Marekani.
Western Union ina idara kadhaa, kama vile uhamisho wa fedha, hawala ya fedha amri, malipo ya biashara na huduma za kibiashara.
Hivi sasa ndiyo kampuni kubwa kabisa duniani kwa huduma za utumaji wa fedha.
Dajaja (kundinyota)
Dajaja (kwa Kilatini na Kiingereza "") ni jina la kundinyota kwenye nusutufe ya kaskazini ya dunia yetu. Humo iko Dhanabu ya Dajaja "()" ambayo ni kati ya nyota angavu zaidi kwenye anga ya usiku na hii ni nyota moja ya Pembetatu ya Kiangazi kwenye nusutufe ya kaskazini.
Nyota za α - β na ε - δ zimelinganishwa na umbo la msalaba na hivyo zinaitwa pia "Salibu ya Kaskazini".
Dajaja (Cygnus) ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. Walipokea jina hili kutoka kwa Waarabu wanaosema الدجاجة "al-dajaja" wakimtaja ndege wa aina ya kuku. . Waarabu walipokea jina hili kutoka kwa Ptolemaio aliyeiita Ορνις "ornis" yaani ndege au kuku. Wagiriki wa Kale kwa jumla waliona hapa ndege waliotaja kwa majina tofauti .
Katika mapokeo ya baadaye hasa wakati wa Kiroma ndege ilichukuliwa kumaanisha bata-maji au “kyknos” (lat. Cygnus) iliyounganishwa na ndege huyu wa angani kati ya Wagiriki na Waroma wa Kale. Katika mitholojia ya Kigiriki ""kyknos""inaweza kurejelea masimulizi ya mungu mkuu Zeus aliyechukua umbo la bata maji akitembea duniani na kutafuta mapenzi na mabinti wa kibinadamu. Kwa mapokeo tofauti jina la “kyknos” linarejelea masimulizi ya mungu Phaeton aliyekuwa mwana wa Helios mungu wa jua. Phaeton aliwahi kuendesha gari la jua la babaye angani kwa kasi kubwa mno akasababisha hatari ya kuchomwa kwa mbingu na Dunia. Hapo baba wa miungu Zeus alipaswa kurusha radi dhidi ya gari la jua na kumwua Phaeton. Phaeton akaanguka chini katika mto Nahari (Eridanus) na kwa muda mrefu rafiki yake Kyknos alitafuta mifupa yake katika vilindi vya mto ili aweze kumpatia mazishi halisi. Miugu kwa jumla waliguswa na upendo alionyesha wakamgeuza kuwa kyknos = bata-maji na kumweka angani kati ya nyota. Kwa hiyo Waarabu walitumia hapa jina la kale zaidi la Wagiriki kwa kundinyota hii. Katika mapokeo ya kimagharibi kuna pia mifano ambako “Gallina” (=Kuku) ilitumiwa badala ya Cygnus hadi karne ya 18..
Cygnus - Dajaja ni kati ya kundinyota zilizotajwa tayari na Klaudio Ptolemaio (kwake kama ornis - ndege) katika karne ya 2 BK. Iko pia katika orodha ya kundinyota 88 ya Umoja wa kimataifa wa astronomia kwa jina la Cygnus. Kifupi chake rasmi kufuatana na UKIA ni 'Cyg'.
Dajaja - Cygnus inaonekana katika kanda ya Njia Nyeupe. Inapakana na kundinyota jirani za Kifausi "()", Tinini "()", Kinubi "()", Farasi "()", Mjusi "()" na Mbweha "()"
Dhanabu ya Dajaja au α Cygni () ni nyota angavu zaidi . Ina mwangaza unaoonekana wa mag 1.25; umbali wake na Dunia bado unajadiliwa kuna makadirio kati ya miaka ya nuru 1425 hadi 3200.
Ghala
Ghala ni jengo linalohifadhi bidhaa kama vile malighafi, vipuri, au bidhaa zinazohusiana na kilimo, viwanda na uzalishaji.
Ghala hutumiwa na wazalishaji, waagizaji, wauzaji wa nje, wauzaji wa jumla, wafanya biashara za usafiri, forodha, n.k.
Kwa kawaida huwa majengo makuu makubwa katika maeneo ya viwanda ya mijini na vijijini.
Mara nyingi huwa na sehemu maalum ya kupakia na kupakua bidhaa kutoka kwenye malori. Wakati mwingine ghala hujengwa kwa ajili ya upakiaji na upakuaji bidhaa wa moja kwa moja kutoka kwenye reli, viwanja vya ndege, au bandari.
Mara nyingi huwa na kambarau kwa ajili ya kunyanyua bidhaa.
Wafiadini wa China
Wafiadini wa China ni Wakristo wa madhehebu mbalimbali waliouawa kwa ajili ya imani yao huko China miaka 1648–1930.
Wengi walikuwa wananchi, hasa walei; wengine walikuwa wamisionari kutoka nchi mbalimbali, wakiwemo maaskofu, mapadri, mabruda na masista.
Kanisa la Kiorthodoksi linatambua kama watakatifu wafiadini waumini wake 222 waliouawa wakati wa uasi wa Waboksa. Wa kwanza kati yao ni Metrophanes, Chi Sung.
Kanisa Katoliki linatambua vilevile waumini 120 ambao waliuawa katika miaka 1648-1930 wakatangazwa watakatifu na Papa Yohane Paulo II tarehe 1 Oktoba 2000. Wa kwanza wao alikuwa mmisionari Fransisko Ferdinando de Capillas, lakini anayetajwa zaidi ni padri Mchina Augustino Zhao Rong.
Waprotestanti wengi pia waliouawa, lakini hakuna orodha yao rasmi, wala utaratibu wa kuwapa heshima ya pekee.
Mitrofani Chi Sung
Mitrofani Chi Sung (Cháng Yángjí,常楊吉; 10 Desemba 1855 – 10 Juni 1900) alikuwa padri wa kwanza wa Kanisa la Kiorthodoksi la China kufia dini ya Ukristo.
Alikuwa amekubali kwa shida kupewa upadrisho huko Tokyo, Japani mwaka 1880, akijiona hana sifa.
Ndiye maarufu zaidi kati ya wafiadini wa China 222 wa Kanisa hilo waliotangazwa watakatifu mwaka 2000, wakiwemo watu wa familia yake (mke Tatiana Li na watoto Isaya na Yohane).
Sikukuu yao huadhimishwa tarehe 11 Juni.
Tatiana Li
Tatiana Li (1856-1900) alikuwa Mkristo wa China, mke wa Mitrofani Chi Sung, padri wa kwanza wa Kanisa la Kiorthodoksi la China kufia dini ya Ukristo ambaye ndiye maarufu zaidi kati ya wafiadini wa China 222 wa Kanisa hilo waliotangazwa watakatifu mwaka 2000, wakiwemo huyo mama na watoto wao Isaya na Yohane.
Sikukuu yao huadhimishwa tarehe 11 Juni.
Mafindofindo
Mafindofindo (kwa Kiingereza "Tonsillitis") ni ugonjwa unaopata findo.
Dalili zake ni pamoja na maumivu ya koo, homa, uvimbe wa findo na shingo, tena shida ya kumeza.
Chanzo cha kawaida ni virusi, lakini pia bakteria.
Ikitokana na streptokoki wa kundi A, inaitwa uvimbe wa koromeo usababishwao na streptokoki (strep throat).
Song Il-gook
Song Il-gook (amezaliwa 1 Oktoba, 1971) ni mwigizaji mashuhuri toka Korea Kusini. Anajulikana hasa kwa kuigiza mfalme Jumong kwenye televisheni katika tamthiliya kadhaa za kihistoria.
Fransisko Ferdinando de Capillas
Fransisko Fernández (au Ferdinando) de Capillas, O.P. (15 Agosti 1607 – 15 Januari 1648) alikuwa padri kutoka Hispania aliyefanya umisionari barani Asia akauawa nchini China kwa ajili ya imani yake ya Kikristo.
Alitangazwa kuwa mtakatifu pamoja na wengine 119 waliofuata kifodini chake na Papa Yohane Paulo II tarehe 1 Oktoba 2000.
Sikukuu yake huadhimishwa tarehe ya kifo chake, lakini pamoja na wenzake ni tarehe 9 Julai.
QR code
QR code (au Msimbo wa QR; kutokana na Kiingereza "Quick Response Code") ni maandishi au picha zilizo na mpangilio maalumu ambazo huweza kusomeka kwa kutumia kifaa maalum kama simu janja (smartphone) ambayo huweza kutumia kamera kusoma hayo maandishi au picha ili kuweza kutambua data zilizoko ndani msimbo pau (barcode).
Teknolojia hii iliundwa huko Japani kwa ajili ya sekta ya magari ingawa hivi sasa inatumika katika sekta nyingine pia. Teknolojia hii ilipata maarufu nje ya sekta ya magari kutokana na usomaji wake wa haraka na uwezo mkubwa wa kuhifadhi data ikilinganishwa na msimbo pau wa UPC. Mambo ambayo teknolojia hii inaweza kuyashughulikia ni pamoja na kufuatilia bidhaa, wakati, nyaraka, kitambulisho cha bidhaa n.k.
Msimbo huu huwa na miraba miyeusi iliyopangwa kwa mraba fito na rangi nyeupe nyuma yake ambayo inaweza kusomwa na kifaa kama kamera.
WikiFundi
WikiFundi ni programu ambayo inatoa mazingira ya kuhariri Wikipedia bila kutumia mtandao wa intaneti. WikiFundi inaruhusu watu kuchangia kuandika makala za Wikipedia hata wakati hakuna mtandao au umeme. Inawezesha watu, makundi na jumuiya kujifunza jinsi ya kuhariri Wikipedia na kufanya kazi kwa kushirikiana. Mara baada ya kukamilika kwa makala na kuwa na mtandao wa intaneti, makala hizi zinaweza kupakiwa kwenye Wikipedia.
Programu hiyo iliundwa kusaidia vuguvugu la WikiAfrica na wahariri wa kujitolea wa Wikimedia barani Afrika. Walioiunda ni Florence Devouard na Isla Haddow-Flood. Programu inatekelezwa na Emmanuel Engelhart (Kelson), Anthere na wanachama wengine wa jamii. Maendeleo ya programu yanasaidiwa na Taasisi ya Orange. Programu ya WikiFundi na nyaraka zake ziko chini ya leseni CC-BY-SA 4.0.Tech ReadMe
Mwongozo wa watumiaji
Mwana Mnyonge
"Mwana Mnyonge" ni jina la kutaja albamu ya kwanza kutoka kwa msanii wa muziki wa kizazi kipya wa Kitanzania, Q Chillah. Albamu ilitayarishwa na Bizz Man kupitia studio za Poa Records. Moja kati ya albamu zinazotia huzuni sana katika kusikiliza kwa kipindi cha 2002-2003. 
Hii ni orodha ya nyimbo zinazopatikana katika albamu hii.
Machozi Jasho na Damu
"Machozi Jasho na Damu" ni jina la kutaja albamu ya kwanza kutoka kwa msanii wa muziki wa kizazi kipya wa Kitanzania, Professor Jay. Albamu imetoka mwaka 2001, mwaka mmoja tangu kutolewa albamu aliyofanya na kundi zima la Hard Blasters Crew, Funga Kazi (2000). Jay anarudi tena kama msanii wa kujitegemea, lakini safari hii anaamua kutoa na albamu kabisa badala ya kufanya moja-moja. Kabla ya albamu na kujiunga HBC, Jay (wakati huo Nigga Jay) alifanya wimbo na Taff B. (Fascinating Rhymes) na amepita makundi mengi tu kabla kufika HBC halafu baadaye kurudi kama msanii wa kujigetemea. Albamu imetazama nyanja nyingi, kuanzia siasa, maisha, historia na hoja nzito kuhusu vijana na wazee.
Jay ameenda mbali zaidi katika albamu hii kwa kuenzi muziki wa hip hop ya Tanzania kwa kuelezea mengi tangu muziki huu unaanza katika miaka ya 1980 na 1990 mwanzoni. Katika "Tathmini" anaelezea jinsi walivyopata tabu katika kuanzishwa kwa muziki huu katika Tanganyika ya Kijamaa.
Halkadhalika ame-enzi kazi ya mwanzilishi halisi wa rap ya Kiswahili nchini Tanzania bwana Edward Mtui (maarufu kama Fresh XE) kwa kuchukua kiitikio chake cha "Piga Makofi" ambacho kilimpelekea ashinde tuzo ya Yo Rap Bonanza katika miaka ya 1980, lakini hakutoa nyimbo. Jay anatungia wimbo kiitikio hicho na ndani yake anataja wale wote walioifikisha hip hop ya Tanzania hapa kwa kuwataja.
Katika wimbo wa Piga Makofi, kamtaja, Cool Moe Cee, Fresh XE, Ibony Moalim (yeye na Kim ndio hasa waliokuwa waratibu wakuu kabisa wa Yo Rap Bonanza), Rankim Ramadhani, Big Rawy, JD, Uncle Jay, Masoud Masoud, Master T (Taji Liundi), Saleh Jabri na wengine wengi. Mtindo huu wa kuthamini muziki ulipotoka katika albamu hii umekuwa kitu cha kawaida huku utunzi na namna ya kuenzi hali halisi ya hip hop ya Tanzania katika nyimbo umekuwa wa kipekee sana.
Jay amerudia tena kuwataja waasisi wa muziki wa aina mbalimbali (Ugly Faces, KU Crew, Mr. 2, Taff B., Mack D, John Dillinger]], Tough B) nchini Tanzania katika wimbo wa "Yataka Moyo". Katika wimbo huo, Jay anajaribu kutazama kazi ya sanaa na kipato wanachokipata wasanii katika kazi hiyo. Halkadhalika anataja wasanii walioisukuma gemu ya muziki wa Tanzania katika kiwango cha sasa.
Vilevile anawataja wadau mbalimbali wa sanaa mbalimbali ambao nao walihangaikia kusukuma sanaa na wasanii wa Bongo katika ramani iliyoisimama. Mwaka ambao albamu hii inatoka, kulitoka pia albamu nyingine kibao, albamu kama vile Nini Chanzo, Ni Saa Ya Kufa Kwangu, Bwege Mtozeni, Poa Tu - Volume 1, Tuko Pamoja?... Vol. 1 na nyinginezo kibao. Huu ulikuwa mwaka wa mapinduzi hasa ya muziki wa kizazi kipya. Ilikuwa lazima kila albamu ikitoka ifanyiwe uzinduzi.
Hii ni orodha ya nyimbo zinazopatikana katika albamu hii.
Usindikaji wa samaki
Usindikaji wa samaki ni mchakato unaohusiana na samaki na bidhaa za samaki wakati hupatikana au kuvunwa halafu hutolewa kwa wateja.
Ingawa neno hilo linamaanisha hasa samaki, kwa mazoea hupanuliwa kuhusisha viumbehai wa majini ambao pia kuvuna kwa madhumuni ya biashara, ikiwa wamepatikana katika uvuvi wa mwitu au kuvunwa kutoka kilimo cha samaki.
Makampuni makubwa ya usindikaji samaki mara nyingi hufanya kazi zao za uvuvi au shughuli za kilimo. Samaki huharibika haraka sana. Shida kuu ya usindikaji wa samaki ni kuzuia samaki kuharibika, na hii inabakia kuwa na wasiwasi mkubwa wakati wa shughuli nyingine za usindikaji.
Usindikaji wa samaki unaweza kugawanywa katika utunzaji wa samaki, ambao ni usindikaji wa awali wa samaki ghafi, na utengenezaji wa bidhaa za samaki.
Mgawanyiko mwingine wa asili ni katika usindikaji wa msingi unaohusishwa na uchujaji na kufungia samaki safi kwa usambazaji katika maduka ya rejareja, na usindikaji wa sekondari unaozalisha bidhaa zilizohifadhiwa katika makopo kwa ajili ya biashara ya rejareja na upishi.
Kuna ushahidi kwamba binadamu wamekuwa wakifanya usindikaji wa samaki tangu zama za mawe.
Hawaa (kundinyota)
Hawaa (kwa Kilatini na Kiingereza "") ni jina la kundinyota kwenye nusutufe ya kaskazini ya dunia yetu.
Hawaa - Ophiuchus iko kwenye ikweta ya anga ikionekana karibu na kanda ya Njia Nyeupe.
Inapaka na kundinyota jirani za Hayya (mkia) "()", Ukabu "()", Rakisi "()", tena Hayya (kichwa) , Mizani "()", Akarabu "()" na Kausi (Mshale) "()".
Kundinyota ya Hayya inakatwa na Hawaa. Hii inalingana na mitholojia ya Kigiriki ambako Hawaa ni mhusika anayebeba au kushindana na nyota inayoonekana kwa pande zake zote mbili.
Hawaa (Ophiuchus) ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. Walipokea jina hili kutoka kwa Waarabu wanaosema حواء "hawaa" wakimtaja mtu anayechezea nyoka . Waarabu walifuata hapa mapokeo ya Wagiriki wa Kale waliosema Ὀφιοῦχος "ofi- ouchos" yaani “mwenye nyoka”; Ptolemaio aliingiza kundinyota kwa jina hili katika orodha yake ya Almagesti.
Wagiriki wa Kale waliona Ophiuchus - Hawaa kama nusu mungu Askulapius aliyeabudiwa kama mganga mkuu. Askulapius aliwahi kufundishwa matumizi ya madawa ya majani na nyoka na hivyo ishara yake ni fimbo linaloviringishwa na nyoka, ambalo hadi leo ni ishara inayotumiwa na maduka na makampuni ya madawa..
Ophiuchus - Hawaa ni kati ya kundinyota 48 zilizotajwa tayari na Klaudio Ptolemaio katika karne ya 2 BK. Iko pia katika orodha ya Kundinyota 88 ya Umoja wa kimataifa wa astronomia kwa jina la Ophiuchus. Kifupi chake rasmi kufuatana na UKIA ni 'Oph'.
Nyota angavu zaidi ni Alpha Ophiuchi au Rasalhague ("kichwa cha mwenye nyoka"). Ina mwangaza unaoonekana wa mag 2.07 ikiwa umbali wa mwakanuru 47 na Dunia.
Makinikia
Makinikia (kutoka neno "makini") ni jina la mchanga ambao hutokana na shughuli za uchimbaji wa madini. Mchanga huo husadikika kuwa na madini ya aina moja ama zaidi ya madini ndani yake.
Neno hili limepata umaarufu na kutumiwa zaidi na Watanzania baada ya Serikali ya awamu ya tano, inayoongozwa na rais wa Jamhuri ya Muungano wa Tanzania, John Magufuli, kugundua udanganyifu unaofanywa na makampuni mbalimbali ya uchimbaji madini nchini Tanzania ikiwamo kampuni ya Acacia Mining, kama ilivyofichuliwa na vyama vya upinzani tangu miaka ya nyuma.
Hali hiyo ilipelekea rais John Magufuli kupiga marufuku usafirishaji wa mchanga huo wenye madini kwenda nje ya nchi kwa ajili ya kuuchambua ili kupata madini yaliyomo ndani yake. Badala yake aliingia katika mazungumzo na makampuni ya madini nchini Tanzania juu ya kurekebisha mikataba mbalimbali ya madini na kuyataka makampuni yanayojihusisha na uchimbaji wa madini kujenga mitambo "(Smelter)" ya kuchenjua mchanga huo nchini humo, si kuusafirisha kwenda nje ya nchi.
Familia nyuklia
Familia nyuklia (kwa Kiingereza "nuclear family", "elementary family" au "conjugal family") ni familia iliyoundwa na wazazi wawili na watoto wao.
Ni tofauti na familia pana, inayohusisha ndugu wengi wa wazazi, na aina nyingine za familia.
Familia pana
Familia pana (kwa Kiingereza "extended family") ni jamii iliyoundwa na ndugu wa vizazi kadhaa, kwa mfano babu, bibi, wazazi na watoto wao, au pia shangazi, mjomba, binamu n.k., si wazazi na watoto peke yao kama familia nyuklia.
Katika nchi ambazo zinakubali mitara, familia zinaweza kuwa pana zaidi.
Binamu
Binamu ni ndugu wa ukoo tofauti, kwa sababu ni mtoto wa mjomba au wa shangazi, si mtoto wa baba mkubwa, baba mdogo, mama mkubwa wala mama mdogo (ingawa kwa Kiingereza hao wote wanaitwa "cousins").
Kuhusu mahusiano na uwezekano wa kuoana kuna desturi na sheria tofauti duniani.
Petro Zhou Rixin
Petro Zhou Rixin (Zhujiahe, 1881 hivi - Loujiazhuang 20 Julai 1900) alikuwa mlei wa China aliyefia Ukristo kwa kukatwa kichwa.
Papa Yohane Paulo II alimtangaza mtakatifu pamoja na wengine 119 tarehe 1 Oktoba 2000.
Sikukuu yao huadhimishwa tarehe 9 Julai.
Ana Wang
Ana Wang (Machiazhuang, 1886 hivi - Machiazhuang, 22 Julai 1900) alikuwa msichana wa China aliyefia Ukristo.
Papa Yohane Paulo II alimtangaza mtakatifu pamoja na wengine 119 mwaka 2000.
Sikukuu yao huadhimishwa tarehe 9 Julai.
Gabrieli Taurin Dufresse
Gabrieli Taurin Dufresse, M.E.P. (Ville-de-Lezoux, Ufaransa, 8 Desemba 1750 - Chengdu, Sichuan, 14 Septemba 1815) alikuwa askofu mmisionari wa Kanisa Katoliki nchini China aliyefia Ukristo kwa kukatwa kichwa.
Papa Yohane Paulo II alimtangaza mtakatifu pamoja na wengine 119 tarehe 1 Oktoba 2000.
Sikukuu yao ya pamoja huadhimishwa tarehe 9 Julai, lakini ya kwake tarehe ya kifodini chake.
Leo Ignas Mangin
Leo Ignas Mangin, S.J. (Verny, Ufaransa, 30 Julai 1857 - Zhujihae 20 Julai 1900) alikuwa padri wa Ufaransa mmisionari nchini China aliyefia Ukristo .
Papa Yohane Paulo II alimtangaza mtakatifu pamoja na wengine 119 mwaka 2000.
Sikukuu yao ya pamoja huadhimishwa tarehe 9 Julai, lakini ya kwake tarehe 20 Julai.
Petro Wu Guosheng
Petro Wu Guosheng (Longping, 1768 hivi - Longping 7 Novemba 1814) alikuwa mlei katekista wa China aliyefia Ukristo kwa kunyongwa.
Papa Yohane Paulo II alimtangaza mtakatifu pamoja na wengine 119 tarehe 1 Oktoba 2000.
Sikukuu yao huadhimishwa tarehe 9 Julai.
Yosefu Zhang Dapeng
Yosefu Zhang Dapeng (Duyun, 1754 hivi - Guiyang 12 Machi 1815) alikuwa mlei katekista wa China aliyefia Ukristo kwa kunyongwa.
Papa Yohane Paulo II alimtangaza mtakatifu pamoja na wengine 119 tarehe 1 Oktoba 2000.
Sikukuu yao huadhimishwa tarehe 9 Julai.
Petro Liu Wenyuan
Petro Liu Wenyuan (1760 hivi - Guiyang 17 Mei 1834) alikuwa mlei katekista wa China aliyefia Ukristo.
Papa Yohane Paulo II alimtangaza mtakatifu pamoja na wengine 119 tarehe 1 Oktoba 2000.
Sikukuu yao huadhimishwa tarehe 9 Julai.
Yohakimu He Kaizhi
Yohakimu He Kaizhi (Zhazuo, 1782 hivi - Guiyang 9 Julai 1839) alikuwa mlei katekista wa China aliyefia Ukristo.
Papa Yohane Paulo II alimtangaza mtakatifu pamoja na wengine 119 tarehe 1 Oktoba 2000.
Sikukuu yao huadhimishwa tarehe 9 Julai.
Laurenti Bai Xiaoman
Laurenti Bai Xiaoman (1821 hivi - Xilin 25 Februari 1856) alikuwa mlei wa China aliyefia Ukristo.
Papa Yohane Paulo II alimtangaza mtakatifu pamoja na wengine 119 tarehe 1 Oktoba 2000.
Sikukuu yao huadhimishwa tarehe 9 Julai.
Agnes Cao Guiying
Agnes Cao Guiying (Wujiazhai, 1821 hivi - Xilin 1 Machi 1856) alikuwa mwanamke mjane wa China aliyefia Ukristo.
Papa Yohane Paulo II alimtangaza mtakatifu pamoja na wengine 119 tarehe 1 Oktoba 2000.
Sikukuu yao huadhimishwa tarehe 9 Julai.
Agata Lin Zhao
Agata Lin Zhao (1817 hivi - Maokou 28 Januari 1858) alikuwa mwanamke mlei katekista wa China aliyefia Ukristo.
Papa Yohane Paulo II alimtangaza mtakatifu pamoja na wengine 119 tarehe 1 Oktoba 2000.
Sikukuu yao huadhimishwa tarehe 9 Julai.
Jeromu Lu Tingmei
Jeromu Lu Tingmei (1811 hivi - Maokou 28 Januari 1858) alikuwa mlei katekista wa China aliyefia Ukristo.
Papa Yohane Paulo II alimtangaza mtakatifu pamoja na wengine 119 tarehe 1 Oktoba 2000.
Sikukuu yao huadhimishwa tarehe 9 Julai.
Laurenti Wang Bing
Laurenti Wang Bing (Guiyang 1802 hivi - Maokou 28 Januari 1858) alikuwa mlei katekista wa China aliyefia Ukristo.
Papa Yohane Paulo II alimtangaza mtakatifu pamoja na wengine 119 tarehe 1 Oktoba 2000.
Sikukuu yao huadhimishwa tarehe 9 Julai.
Nahari (kundinyota)
Nahari (kwa Kilatini na Kiingereza "") ni jina la kundinyota kubwa inayoenea kutoka nusutufe ya kaskazini hadi nusutufe ya kusini ya Dunia yetu.
Nahari - Eridanus ina umbo jembamba lakini refu sana likianza jirani ya Jabari kwenye nusutufe ya kaskazini hadi karibu na Wingu Dogo la Magellan katika Tukani kwenye nusutufe ya kusini.
Inapakana na kundinyota jirani za ) "()" , ) "()", Nyavu "()", Saa "()", Patasi " ()" , Arinabu "()", Jabari "()", Tauri (Ng'ombe) "()", Ketusi "()", Tanuri "()" na Zoraki "()".
Nahari (Eridanus) ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. Walipokea jina hili kutoka kwa Waarabu wanaosema النهر "an-nahr" kwa maana ya “mto” . Waarabu walitafsiri hapa jina la Ptolemaio aliyetaja nyota hizi vile kwa jina la Ποταμός "potamos" yaani mto katika orodha yake ya Almagesti.
Hatuna uhakika jinsi gani Wagiriki wa Kale katika mawazo yao kuhusu umbo la Dunia walivyoona Eridanus – Nahari; inaweza kumaanisha "mto" kwa maana ya jumla ya maji yaliyozunguka nchi kavu yote na maji haya waliyaita “Okeanos”, neno ambalo baadaye likawa “” (Bahari kuu) katika lugha za Ulaya. Waandishi wengine wa Ugiriki ya Kale walitaja mto fulani kwa jina “Eridanus”, ama mto Po wa Italia au mto katika kaskazini ya Ulaya ulioishia katika bahari penye kaharabu .
Eridanus - Nahari ni kati ya kundinyota 48 zilizotajwa na Klaudio Ptolemaio katika kitabu cha Almagesti wakati wa karne ya 2 BK. Iko pia katika orodha ya kundinyota 88 zinazoorodheshwa na Umoja wa kimataifa wa astronomia kwa jina la Eridanus. Kifupi chake rasmi Ukia ni 'Eri'.
Nyota angavu zaidi ni Alpha Eridani au Achernar ("mwisho wa nahari") Ina mwangaza unaoonekana wa mag 0.45 ikiwa na umbali wa miaka ya nuru 144 na Dunia.
Marie Van Brittan Brown
Marie Van Brittan Brown (30 Oktoba 1922 – 2 Februari 1999) alikuwa mgunduzi wa mfumo wa usalama nyumbani CCTV.
Mwaka 1960 pamoja na mumewe Albert Van Brittan Brown aliunda mfumo wa kwanza wa kuhakikisha usalama nyumbani, kutokana na visa vya uhalifu.
Opera (wavuti)
Opera ni kivinjari cha wavuti kwa Windows, MacOS, na Linux ambacho ni mifumo ya uendeshaji iliyoandaliwa na Opera Software. Inatumia injini ya mpangilio wa Blink.
Toleo la mapema ilikuwa ni kwa kutumia injini ya mpangilio wa Presto bado inapatikana, na inaendesha mifumo ya FreeBSD.
Kirai
Kirai ni kipatanishi cha muundo chenye neno moja au zaidi lakini ambacho hakina muundo wa kiima na kiarifu.
Muundo wa kiima kialifuni ule ambao unahusisha mtendaji wa tendo na tendo linalotendwa na ambao ndio muundo wa msingi katika lugha yoyote ile.
Kirai akina muundo wa kiima kialifu ambao unahusisha mtendaji wa tendo na tendo linalotendwa.
Uainishaji wa aina za virai hutegemea mahusiano maalumu baina ya maneno na neno kuu mfano neno kuu katika kirai nomino ni nomino.
Kirai na tungo yaani haina moja wapo ya tungo ambayo tungo zingine ni neno kishazi na sentensi.
Kirai kikamilishi maana labda ni jibu.
Kirai uweza kutokea upande wa kiima au kiarifu katika sentensi.
Kirai ni kikubwa kuliko neno lakini kidogo kuliko kishazi.Kirai nomino: au kikundi nomino ni neno moja au zaidi ambayo yanafanya kazi ya nomino yaani kutaja mtu,kitu,mahali au hali
neno kuu katika kirai ni nomino
Kirai kitenzi: ni kipashio cha lugha ambacho kinafanya kazi ya kitenzi yaani kuelezea kitendo ndani ya tungo
kirai kitenzi kinaweza kuundwa kwa neno moja au zaidi
Kirai kielezi: ni neno moja au zaidi ambayo yanafanya kazi ya kielezi yaani kutoa taarifa zaidi kuhusu kitenzi au tendo kirai kielezi hutoa taarifa zinazojibu maswali kama vile lini,wapi,kwa vipi,na mara ngapi
Kirai kivumishi:ni maneno yanayofanya kazi ya kivumishi yaani yanatoa taarifa zaidi kuhusu kivumishi neno kuu ndani ya kirai hiki ni kivumishi mara nyingi kirai kivumishi huwa sehemu ya kirai nomino. Mfano
mwanafunzi mkimya zaidi amekuwa wa kwanza
Kirai kiunganishi hiki ni kirai ambacho neno linalo tawala ndani yake ni kiunganishi.Kwa kawaida kiunganishi hiki hufuatiwa na kirai nomino.
Mfano:
Michel Lotito
Michel Lotito (15 Juni 1950 - 25 Juni 2007) alikuwa msanii wa Kifaransa, aliyezaliwa huko Grenoble, maarufu kwa kula kwa makusudi vitu visivyofaa. Alijulikana kama Mheshimiwa Mangetout ("Mheshimiwa mla vyote").
Maonyesho yake yalihusisha kula vyuma, kioo, mpira na vifaa vingine. Alikusanya na kula baiskeli, kula magari, televisheni, na ndege aina ya Cessna 150, [2] kati ya vitu vingine. Cessna 150 alichukua miaka miwili kuila tangu 1978 hadi 1980. Alianza kula vifaa vya kawaida alipokuwa kijana, karibu na umri wa miaka 16, [3] na alifanya hadharani mwanzo mwaka wa 1966. Lotito alikuwa na ugonjwa wa kula vitu visivyofaa unaojulikana kama pica. Madaktari waligundua kwamba Lotito pia alikuwa na utumbo mpana ndani ya tumbo lake ambayo iliruhusu matumizi yake ya chuma bila kuumia.
Lotito alidai kuwa hawezi kuteseka kutokana na kula vitu ambavyo kawaida huonekana kuwa sumu. Alimeza takriban kilo moja ya chuma kila siku, akitangulia na mafuta na kunywa kiasi kikubwa cha maji wakati wa chakula. Alisema, hata hivyo, kwamba ndizi na mayai ya kuchemsha humfanya mgonjwa. Inakadiriwa kuwa kati ya 1959 na 1997, Lotito "alikuwa amekula karibu tani tisa za chuma."
Njia ya Lotito ya kula yote ya chuma hii ilikuwa kuivunja vipande vidogo kabla ya kujaribu kuila. Kisha akanywa mafuta na akaendelea kunywa maji wakati akimeza chuma. Hii ilitenda kama kilainishi kusaidia kuteleza chini ya koo yake. Pia alikuwa na tatizo la chakula chake cha kawaida.
Alipewa tuzo ya shaba na kitabu cha Guinness ili kukumbuka uwezo wake.
Lotito alikufa Juni 25, 2007, katika umri wa miaka 57, kutokana na sababu za asili. Amezikwa katika Makaburi ya Saint Roch huko Grenoble.
Lev Yashin
Lev Ivanovich Yashin (22 Oktoba 1929 - 20 Machi 1990) maarufu kama "Black spider" au "Black Panther" alikuwa golikipa kutoka nchini Urusi,wachambuzi wengi wa soka wamesema kwamba huyo ndiye golikipa bora kwa mchezo wa soka kwa kutumia mbinu zake za kuwatisha washambuliaji akiwa golini na kuruka sarakasi akiwa anaokoa mipira,na pia alikuwa mwenyekiti msaidizi wa shirikisho la mpira wa miguu Soviet.
Yashin awapo golini huimarisha safu yake ya ulinzi kwa kuwafokea mabeki wake,alitoka kwenye eneo lake kwenda kuzuia mashambulizi.Alivaa mavazi meusi kuanzia kichwani mpaka miguuni ndiyo maana wakamuita "Black spider" ndiyo sababu ya umaarufu wake.
Yashin alicheza kombe la dunia mara nne kutoka 1958 mpaka 1970 na mwaka 1998 alichaguliwa kwenye timu ya dunia,FIFA inasema kwamba Yashin aliokoa penati 150 kwenye historia ya soka na hakuna golikipa aliyeweza kufanya hivyo na alipokea tuzo ya Ballon d'or na ni golikipa pekee aliyeshinda tuzo hiyo.Mwaka alichaguliwa kuwa golikipa pekee duniani.
Kim Tae-hee
Kim Tae-hee (amezaliwa 29 Machi 1980 mjini Busan) ni mwigizaji mashuhuri toka Korea Kusini.
Amecheza katika filamu mbalimbali zilizompatia umaarufu nchini.
Mtangawizi
Mtangawizi ("Zingiber officinale") ni mmea wa familia Zingiberaceae katika ngeli ya Monokotiledoni. Mizizi yake yanayoitwa tangawizi hutumika kama kiungo katika chakula na unga wake hutumika katika vinywaji na katika chakula pia.
Eisleben
Eisleben ni mji katika jimbo la Saksonia-Anhalt nchini Ujerumani. Mji huu ni mashuhuri kama mahali pa kuzaliwa kwa Martin Luther na kwa hiyo jina rasmi ni Lutherstadt Eisleben (Eisleben Mji wa Luther). Mnamo mwaka 2015 Eisleben ilikuwa na wakazi 24,198.
Mji huu mdogo una historia ndefu. Ilitajwa mara za kwanya katika hati ya mwaka 994 BK. Katika karne ya 12 mji ulikuwa mji mkuu wa dola dogo la makabaila wa Mansfeld. Dola hili pamoja na mji wa Eis;eben lilitajirika katika karne ya 13 baada ya kugunduliwa matapo ya shaba na kuanzishwa kwa migodi ya kuchimba madini haya na tasnia ya kuyeyusha shaba hapa.
Katika karne ya 18 eneo la Mansfeld ilikuwa sehemu ya milki ya Saksonia na baadaye ya Prussia. Baada ya ugawaji wa Prussia mwaka 1945 mji ulikuwa sehemu ya jimbo la Saksonia-Anhalt.
Eisleben si mji tu wa kuzaliwa kwa Luther ni pia mahali alipohubiri mara ya mwisho wa kifo na kuaga dunia. Nyumba za kuzaliwa na kufa kwake ni mahali pa makumbusho zilizopokelewa katika orodha ya urithi wa dunia ya UNESCO.
Pembetatu (kundinyota)
Pembetatu (kwa Kilatini na Kiingereza "") ni jina la kundinyota ndogo kwenye nusutufe ya kaskazini ya dunia yetu. Ni tofauti na Pembetatu ya Kusini au Pembetatu ya Kiangazi.
Pembetatu - Triangulum inapakana na kundinyota jirani za ) "()", Hutu (Samaki) "()", Hamali (Kondoo) "()" na  Farisi "()":
Pembetatu (Triangulum) haikujulikana kwa mabaharia Waswahili kama kundinyota ya pekee. Waarabu waliijua kwa jina la المثلث "al-muthallath" wakitafsiri jina lililotumiwa na Ptolemaio aliyetaja nyota hizi kwa jina la Τρίγωνον trigonon yaani pembetatu katika orodha yake ya Almagesti
Awali Wagiriki waliita Δελτατων "deltaton" kwa sababu umbo lake linafanana na herufi ya Delta katika alfabeti ya Kigiriki. Eratosthenes alieleza hii ni ishara ya delta ya mto Naili. Katika Ulaya ilitwa kwa muda “Pembetatu Kubwa” (Triangulum Maior) kwa sababu kulikuwa pia na “Pembetatu Ndogo” (Triangulum Minor) iliyoanzishwa na Johannes Hevelius lakini hii haikuendelea. Johann Bayer aliita “Triangulum Septentrionalis” (pembetatu ya kaskazini) ili kutofautisha na Pembetatu ya Kusini.
Triangulum - Pembetatu ni kati ya kundinyota 48 zilizotajwa tayari na Klaudio Ptolemaio katika kitabu cha Almagesti wakati wa karne ya 2 BK. Ipo pia katika kundinyota 88 zinazoorodheshwa na Umoja wa Kimataifa wa Astronomia kwa jina la Triangulum. Kifupi chake rasmi kufuatana na Ukia ni 'Tri'.
Nyota angavu zaidi si "Alpha" bali Beta Trianguli au Mothallah. Ina mwangaza unaoonekana wa mag 3.0 ikiwa umbali wa miakanuru 127 kutoka Dunia.
Mbwa Mdogo (kundinyota)
Mbwa Mdogo (kwa Kilatini na Kiingereza "") ni jina la kundinyota ndogo kwenye nusutufe ya kaskazini ya dunia yetu. 
Mbwa Mdogo - Canis Minor iko angani si mbali na nyota angavu sana ya Shira "()". Inapakana na kundinyota jirani za Jauza (Mapacha)) "()", Saratani (Kaa) "()", Shuja "()" na Monukero "()". Haipakani moja kwa moja na Mbwa Mkubwa "(Canis Major)".
Mbwa Mdogo (Canis Minor) haikujulikana kwa mabaharia Waswahili kama kundinyota ya pekee. Waarabu waliijua kwa jina la الكلب المتقدّم "al-kalb al-mutaqadam" kwa maana “mbwa wa kutangulia” na hapa walitafsiri jina la Kigiriki liliopatikana kwa Ptolemaio aliyetaja nyota kuu kwa jina la Πρκυον "prokion" kwa maana ileile . Wagiriki waliiona nyota ya Alfa Canis Minoris jinsi ilivyotangulia kuonekana angani kabla ya Shira (Sirius) au “Mbwa Mkubwa”.
Kwa hiyo hata Wagiriki hawakuangalia hapa kundinyota lakini walijali tu nyota yake ya Alfa au Procyon. .
Canis Minor - Mbwa Mdogo ni kati ya kundinyota 48 zilizotajwa tayari na Klaudio Ptolemaio katika kitabu cha Almagesti wakati wa karne ya 2 BK. Iko pia katika orodha ya kundinyota 88 ya Umoja wa Kimataifa wa Astronomia kwa jina la Canis Minor. Kifupi chake rasmi kufuatana na Ukia ni 'CMi'.
Nyota angavu zaidi ni Alfa Canis Minoris au Procyon . Ina mwangaza unaoonekana wa mag 0.34 ikiwa umbali wa miaka ya nuru 11.4 kutoka Dunia yetu.
Hutu Junubi (kundinyota)
Hutu Junubi (kwa Kilatini na Kiingereza "") ni jina la kundinyota ndogo kwenye nusutufe ya kaskazini ya dunia yetu. Ni tofauti na kundinyota Hutu (au Samaki, Piscis) kwenye nusutufe ya kaskazini 
Hutu Junubi (Piscis Austrinus) iko karibu na ikweta ya anga Inapakana na kundinyota jirani za Jadi (Mbuzi)) "()", Darubini "()", Kuruki "()", Najari "()" na Dalu (Ndoo) "()".
Hutu Junubi (Piscis Austrinus) ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. Walipokea jina hili kutoka kwa Waarabu wanaosema الحوت الجنوبي "al-hut al-janubi" kwa maana ya “samaki ya kusini” . Waarabu walitafsiri hapa jina la Ptolemaio aliyetaja nyota hizi vile kwa jina la Νότιος Ιχθύς "notios ikhtis" katika orodha yake ya Almagesti; jina hili lilitafsiriwa pia kwa السمكة الجنوبية "as-samake al-janubiya" kwa kuitofautisha na Hutu au Samaki kwenye nusutufe ya kaskazini.
Piscis Austrinus - Hutu Junubi ni kati ya kundinyota 48 zilizotajwa tayari na Klaudio Ptolemaio katika kitabu cha Almagesti wakati wa karne ya 2 BK. Iko pia katika orodha ya kundinyota 88 ya Umoja wa kimataifa wa astronomia kwa jina la Piscis Austrinus. Kifupi chake rasmi kufuatana na UKIA ni 'PsA'.
Kuna nyota moja tu ambayo ni angavu hii ni Alfa Piscis Austrini au Kinywa cha Hutu "()" . Ina mwangaza unaoonekana wa mag 1.16 ikiwa umbali wa mwakanuru 25 na Dunia.
Rudi
"Rudi" ni jina la wimbo ulitoka tarehe 1 Novemba, 2017 kutoka kwa msanii wa muziki wa kizaizi kipya kutoka nchini Tanzania, Rich Mavoko. Wimbo umemshirikisha msanii wa muziki wa ragga kutoka nchini Nigeria, Patoranking. Huu ni wimbo wa pili kwa Patoranking kushirikiana na msanii kutoka katika ngome ya WCB. Awali alifanya na Diamond Platnumz katika Love You Die uliotoka 1 Septemba, 2017. Ambamo Diamond alikamia kisawasawa ushirikishwaji wake katika wimbo huo.
Wimbo huu wa Rudi ni ushirikiano wa watayarishaji wawili mahiri Abby Daddy akiwa na S2Kizzy. Video ya wimbo huu imeongozwa na Mr. Moe Musa ambaye ndiye aliyeongoza kazi nyingine ya WCB kama vile Halellujah (2017) na Bum-Bum (2014). Wimbo ulitambulishwa kama sauti mnamo tarehe 25, Oktoba, 2017 na kuja kutolewa rasmi mnamo tarehe 1 Novemba, 2017.
Wimbo umeimbwa katika toni ya huzuni sana kupita kiasi. Huenda ukawa wimbo wa kwanza wa Mavoko kusikitika sana. Mwanzo hadi mwisho ameimba toni ya huzuni tu na si kupanda na kushuka kama jinsi anavyofanya katika nyimbo zake nyingi za awali. Anamlilia mpenzi wake aliyemwacha siku nyingi, anamwomba arudi katika pendo lao kwani ukimya wake una muumiza. Ubunifu zaidi katika wimbo huu na nyigine kadhaa zilizopita za wasanii wa Nigeria ni kutumia baadhi ya maneno ya Kiswahili katika uimbaji wao. Humu Patoranking kaimba kwa Kiswahili na kutia maneno kama:
"Nikiwa nawe mwenzako ndo napona,
Na nikilala usiku ndotoni nakuona,
Ukipata mafua me napa ka homa"
Kufanya hivi, kunaongeza utangazaji wa Kiswahili kwa upande wa Afrika ya Magharibi. Lengo hasa ni kuisukuma Bongo Flava katika kiwango kingine kabisa. WCB ndio ngome pekee hadi sasa inayothubutu kusukuma muziki huu kimataifa. Awali alifanya A.Y kwa kumshirikisha Maurice Kirya katika wimbo wake wa Binadamu (2004) na Lady Jay Dee kuweni "Makini" alimshirikisha Titi. A.Y yeye aliyemshirikisha Sean Kingston kutoka Jamaica katika wimbo wake wa "Touch Me Touch Me" ambao Miss Triniti.
WCB imeazimia kuusukuma muziki huu wa Bongo Flava mbali zaidi. Hata video ya wimbo huu ilifanywa nchini Uingereza kama ilivyofanywa Halellujah.
Huu ndio wimbo wa mwisho Rich Mavoko kutolewa chini ya lebo ya WCB. Baada ya gumzo kwa takriban miezi mitatu minong'ono ya chini kwa chini ya kwamba Rich katoka WCB.
Arinabu (kundinyota)
Arinabu (kwa Kilatini na Kiingereza "") ni jina la kundinyota lililopo upande wa kusini mwa ikweta ya anga.
Arinabu (Lepus) liko karibu na ikweta ya anga Inapakana na makundinyota jirani ya Mbwa Mkubwa "()", Munukero "()", Jabari "()", Nahari "()", Patasi "()' na Njiwa "()".
Arinabu (Lepus, kwa maana ya „sungura“) ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. Walipokea jina hili kutoka kwa Waarabu wanaosema الأرنب "al-arnab" kwa maana ya “sungura” . Waarabu walitafsiri hapa jina la Klaudio Ptolemaio aliyetaja nyota hizi vile kwa jina la Λαγωός "lago-os" katika orodha yake ya Almagesti . Wagiriki walimwona hapa sungura anayekimbia mbele ya mwindaji Jabari ()
Lepus - Arinabu ni kati ya makundinyota 48 yaliyotajwa tayari na Klaudio Ptolemaio katika kitabu cha Almagesti wakati wa karne ya 2 BK. Iko pia katika orodha ya makundinyota 88 ya Umoja wa Kimataifa wa Astronomia kwa jina la Lepus. Kifupi chake rasmi kufuatana na UKIA ni 'Lep'.
Nyota angavu zaidi ni Alfa Leporis au Arneb . Ina mwangaza unaoonekana wa mag 2.58 ikiwa na umbali wake unaokadiriwa kati ya miaka ya nuru 1,200 na 2,200 kutoka Dunia.
Nguchiro-bukini
Nguchiro-bukini ni wanyama wadogo wa Madagaska wanaoainishwa katika nusufamilia Galidiinae wa familia Eupleridae na ambao wanafanana na nguchiro wa bara la Afrika. Pamoja na fungo-bukini au fosa (nusufamilia Euplerinae) wana mhenga mmoja aliyekuwa aina ya nguchiro na aliyevuka Mlango wa Msumbiji miaka milioni 20 iliyopita.
Wanyama hawa ni kama nguchiro wadogo. Mdogo kuliko wote ni nguchiro-bukini miraba-myembamba (g 500) na mkubwa ni nguchiro-bukini wa Grandidier (g 1500). Rangi yao ni kahawia, kahawianyekundu au kijivu na wana miraba mwilini au mkiani isipokuwa spishi mbili za jenasi Salanoia.
Wanatokea misituni lakini nguchiro-bukini miraba-myembamba na wa Grandidier huishi katika maeneo wazi. Huchimba vishimo kama kikingio na spishi kadhaa hutumia matundu katika miti pia. Hula vertebrata wadogo, kama mijusi, vyura na wagugunaji, invertebrata kama wadudu na nge na hata matunda pengine.
Almagesti
Almagesti ni jina la kitabu cha Klaudio Ptolemaio (100 - 170 BK) kinachoshika hitimisho ya elimu ya Wagiriki wa Kale kuhusu astronomia. Kilitungwa kwa Kigiriki na kuhifadhiwa kwa njia ya tafsiri kwa Kiarabu na baadaye kwa Kilatini ikawa msingi wa elimu yote kuhusu nyota kwa miaka 1,500 hadi karne ya 17 na wataalamu wote kati ya Wakristo wa Ulaya na Waislamu wa Mashariki ya Kati walifuata maelezo yake.
Ptolemaio alitumia jina la Kigiriki μαθηματικὴ σύνταξις "mathematike sintaksis" (hitimisho ya elimu, kutoka σύνταξις "sintaksis" (hitimisho) na μαθηματικός "mathematikos" (kuhusu elimu)). Nakala za baadaye ziliitwa "megiste sintaksis" kwa maana ya "hitimisho kuu" na nakala hizi zilikuwa msingi wa tafsiri kwa Kiarabu ambako neno la Kigiriki "megiste" lilandikwa kwa herufi za kiarabu kama المجستى "al-majisti" iliyokuwa "Al-magest" katika tafsiri za baadaye kwa Kilatini.
Almagesti ina sehemu au "vitabu" 13 ndani yake:Katika Almagesti Ptolemaio alitaja kundinyota 48 ambazo ni msingi wa kundinyota 88 za kisasa. Pamoja na kundinyota aliorodhesha nyota 1020 na kwa kila nyota aliongeza vipimo vilivyowezesha wasomaji wake kukuta kila nyota kwenye anga. Leo hii watafiti huamini ya kwamba Ptolemaio mwenyewe alitumia orodha iliyowahi kutungwa miaka 300 kabla yake na Hipparchos pamoja na vipimo vyake.
Katika nyakati za Kale kitabu cha Ptolemaio kilikuwa hitimisho kuu ya elimu ya siku zile. Jinsi ilivyo na maandiko mengi ya kale kilinakiliwa kwa mkono maana hii ilikuwa njia ya pekee kabla ya ugunduzi wa uchapaji wa vitabu. Baada ya kuporomoka kwa Dola la Roma nakala zake zilipotea katika Ulaya. Lakini katika milki ya Uislamu vitabu vingi vya Wagiriki vilitafsiriwa kwa Kiarabu kuanzia karne ya 9. Upatikanaji kwa Almagesti kwa Kiarabu ulikuwa msingi kwa maendeleo ya astronomia katika himaya ya Uislamu wakati wa Karne za Kati. Katika karne ya 12 Almagesti ilitafsiriwa kutoka Kiarabu kwa Kilatini na hivyo kupatikana kwa vyuo vikuu vya kwanza katika Ulaya. Hapo kuna msingi kwa majina mengi ya Kiarabu kwa nyota yanayotumiwa kimataifa maana wataalamu wa Ulaya walipokea wakati ule elimu ya kale pamoja na utafiti mpya kutoka kwa Waislamu kwa lugha ya Kiarabu.
Katika karne ya 15 Waturuki walivamia mabaki ya ufalme wa Byzanti na hapo wataalamu wengi wa huko walikimbilia Ulaya ya magharibi wakibeba pia vitabu vya zamani. Hapo nakala za kitabu asilia cha Ptolemaio ilifika Italia ikatafsiriwa kutoka Kigiriki kwa Kilatini na kuboresha matoleo yaliyopatikana katika Ulaya.
Umuhimu wa Ptolemaio ulipungua haraka tangu ugunduzi wa darubini ulioleta mlipuko wa elimu ya astronomia. Mfumo wake wa ulimwengu ulitambuliwa kuwa na kosa la kimsingi katika kitabu "De Revolutionibus“ cha Nicolaus Copernicus aliyetambua ya kwamba Dunia si kitovu cha ulimwengu bali Dunia pamoja na sayari zinazunguka Jua. Hii ilithibitishwa baadaye na Galileo Galilei na Johannes Kepler.
Hata hivyo orodha ya kundinyota 48 ya Ptolemaio katika Almagesti imepokelewa katika orodha rasmi ya kundinyota 88 iliyotolewa na Umoja wa Kimataifa wa Astronomia na kuwa msingi wake.
Sagita (kundinyota)
Sagita (kwa Kilatini na Kiingereza "") ni jina la kundinyota ndogo iliyopo kwenye nusutufe ya kaskazini ya Dunia.
Sagita (Sagitta) iko karibu na nyota angavu za Vega na Tairi. Inapakana na kundinyota jirani za Mbweha "()", Rakisi "()", Ukabu "()" na Dalufnin "()'.
Sagita (Sagitta) ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. Walipokea jina hili kutoka kwa Waarabu wanaosema السهم "as-sahm" kwa maana ya “mshale” . Waarabu walitafsiri hapa jina la Ptolemaio aliyetaja nyota hizi vile kwa jina la Βέλος "Velos" katika orodha yake ya Almagesti.
Sagitta - Sagita ni kati ya kundinyota 48 zilizotajwa tayari na Klaudio Ptolemaio katika kitabu cha Almagesti wakati wa karne ya 2 BK. Iko pia katika orodha ya kundinyota 88 zinazoorodheshwa na Umoja wa Kimataifa wa Astronomia kwa jina la Sagitta. Kifupi chake rasmi kufuatana na UKIA ni 'Sge'.
Nyota angavu zaidi ni Gamma Sagittae. Ina mwangaza unaoonekana wa mag 3.5 ikiwa na umbali wake unakadiriwa kati ya miaka ya nuru 258 kutoka Dunia.
Sogea Karibu
Sogea Karibu ni jina la wimbo wa muziki wa dansi uliotungwa na Kakere Belesa na kuimbwa na Hassan Bitchuka kwa ajili ya Juwata Jazz Band mnamo 1979. Wimbo huu unasifika sana kwa kinanda (organ) chake cha huzuni kilichopigwa na mpigaji nguli wa "The Kilimanjaro Band", Waziri Ally (Kissinger). Sababu zilizopelekea kupiga organ katika wimbo huu, ni kuwa wapigaji wa vyombo vya upepo waligoma (tarumbeta na sax) kwa kuuona wimbo ni mbaya. Lakini baada ya kutoka wote walishangazwa na utamu uliopatikana katika wimbo huu. Sauti kuu ya wimbo huu imeimbwa na Hassan Rehani Bitchuka kwa ustadi wa hali ya juu. Ni moja kati ya nyimbo zilizotamba sana za Juwata Jazz Band kwa kipindi cha miaka ya 1970 na 1980 mwanzoni.
Wimbo unahusu mke mwema aliyekuja kubadilika tabia zisizovumilika katika ndoa. Mwishowe anamtaka abebe kilicho chake heri abaki mwenyewe. Wimbo umeimbwa kwa huzuni wa hali juu kabisa kwa muziki wa dansi wa kipindi hiko. Wimbo huuu ulikuwa utunzi wa Kakere Belesa, Kakere na Bitchuka walikuwa wanaishi nyumba moja ya kupanga miaka hiyo, Kakere alipompa Bitchuka wimbo huu, Bitchuka akafanya marekebisho madogo hasa yale maneno ya mwanzoni mwa wimbo sogea karibu Kakere alikuwa anaimba, Bitchuka akapendekeza heri iwe ya kuongea badala ya kuimba.
Baada ya hatua hiyo kwisha, wakaupeleka kwa wenzao ili wauanzie mazoezi, lakini watu wa ala za upepo chini ya uongozi wa Joseph Lusungu waliususia wimbo huu. Lakini baada ya kutoka wote waliukubali. Licha ya uwezo mkubwa wa Kakere wa kuimba, bado aliona wimbo huu ampatie sahib wake. Hii inadhihilisha ya kwamba wasanii wa zamani hawakuwa na choyo katika kufikisha ujumbe kwa hadhira husika. Uwezo wa Kakere unaweza kuusikia katika wimbo kama vile Asia, Chande, Baby Wangu - zote akiwa Bima.
Fungo-bukini
Fungo-bukini ni wanyama wadogo hadi wakubwa kiasi wa Madagaska wanaoainishwa katika nusufamilia Euplerinae wa familia Eupleridae na ambao wanafanana na fungo wa bara la Afrika. Pamoja na nguchiro-bukini (nusufamilia Galidiinae) wana mhenga mmoja aliyekuwa aina ya nguchiro na aliyevuka Mlango wa Msumbiji miaka milioni 20 iliyopita.
Wanyama hawa ni kama fungo wadogo au nguchiro. Mdogo kuliko wote ni fungi-bukini miraba (g 1500-2000) na mkubwa ni fosa (kg 5.5-8.6). Rangi yao ni kahawia au kahawianyekundu.
Wanatokea misituni na hula vertebrata kama lemuri, tandaraka, wagugunaji, mijusi na ndege (fosa na fungo-bukini miraba) au invertebrata kama nyungunyungu, konokono, konokono uchi na lava (falanuki).
Apple Inc.
Apple Inc. ni kampuni ya teknolojia ya kimataifa ya Marekani iliyoko Cupertino, California ambayo inaunda, na kuuza bidhaa mbalimbali za teknolojia kwa watumiaji, programu za kompyuta, na huduma za mtandaoni.
Bidhaa za kampuni ya Apple Inc. ni pamoja na smartphone ya iPhone, kompyuta ya kibao ya iPad, kompyuta ya Mac binafsi, mchezaji wa vyombo vya habari vya iPod, smartwatch ya Apple Watch, vyombo vya habari vya Apple TV na HomePod.
Programu ya matumizi ya Apple ni pamoja na mifumo ya uendeshaji wa MacOS na iOS, vyombo vya habari vya iTunes, kivinjari cha Safari, na utengenezaji wa bidhaa ya ILife na iWork.
Huduma zake za mtandaoni zinajumuisha Hifadhi ya iTunes, Hifadhi ya App ya IOS na Duka la App la Mac, Apple Music, na ICloud.
Uandishi wa ripoti
Ripoti ni maelezo yanayotolewa kama taarifa juu ya mtu, kitu au tukio fulani ambalo limetokea, kwa mfano ajali, kifo na kadhalika.
Ripoti huandikwa kwa madhumuni ya kutoa taarifa ili taarifa hiyo iweze kufanyiwa kazi au kuhifadhiwa kama kumbukumbu.Ripoti sharti lake ni kwamba iwe na sehemu kuu nne; sehemu hizo ni:
1. Kichwa cha ripoti
Ripoti lazima iwe na kichwa cha habari; kichwa hicho huandikwa kwa maelezo machache. Mambo muhimu yanayotakiwa kuwepo katika kichwa cha ripoti ni:
2. Utangulizi wa ripoti
Utangulizi wa ripoti hueleza kwa muhtasari lengo la ripoti kama ni kutoa taarifa au kumbukumbu.
3. Kiini cha ripoti
Kiini cha ripoti kina maelezo yote kuhusiana na tukio lenyewe; sehemu hii huelezewa kwa ufasaha mambo yaliyotokea, chanzo chake, ukubwa wake, wahusika, na tukio linalohusika.
4. Mwisho wa ripoti
Hii ni sehemu ya mwisho ya ripoti. Sehemu hii huonyesha mambo makuu mawili:
Orodha ya nchi za Afrika kulingana na msongamano wa watu
Hii ni orodha ya nchi za Afrika kulingana na msongamano wa watu kwa kila km² (takwimu za mwaka 2015).
Misri yote imejumuishwa, ingawa sehemu ya eneo la Misri inapatikana Asia.
Saint Helena, ikiwa imekaribiana sana na Afrika, imejumuishwa pia.